
Tisztelt Képviselő-testület!

A 2014-2020 közötti időszakra folyamatosan kerülnek kiírásra a pályázatok.

Önkormányzatunk az alábbiakra kíván pályázatot benyújtani:
1. A Terület- és Településfejlesztési Operatív Program /TOP/ 2014-2020 keretén belül:
· TOP- 3.2.1-15 Önkormányzati épületek energetikai korszerűsítése
Célunk: 
1. A Május 1. út 1. szám alatt lévő, a Városfejlesztési Nonprofit Kft használatában lévő épület részleges energetikai korszerűsítése keretében tetőszigetelés, nyílászáró csere, homlokzati hőszigetelés, napelem elhelyezés.
 2. Szociális alapszolgáltatásokat biztosító épület korszerűsítése keretében a volt Mártírok úti iskola épület tető-, homlokzat- és lábazati hőszigetelése, akadálymentesítés keretén belül lift beépítése.

	-     TOP- 5.1.2. -15 Helyi foglalkoztatási együttműködések  
                  Célunk: Gesztor településként a szolnoki járás helyi önkormányzatai számára a           foglalkoztatás növelését célzó foglalkoztatási együttműködések, partnerségek, paktumok létrehozatala, és a paktumok képzési és foglalkoztatási programjainak megvalósítása érdekében.

Kérem a Tisztelt Képviselő-testületet, hatalmazzon fel a fenti pályázatok előkészítő munkáinak elvégzésére, valamint az ehhez szükséges szerződések aláírására, a pályázatok benyújtására.

Határozati javaslat:
……../2016.(…..) határozat

Pályázatok előkészítéséről és benyújtásáról 

Martfű Város Önkormányzata Képviselő- testülete megtárgyalta a pályázatok előkészítésére és benyújtására vonatkozó előterjesztést és az alábbiak szerint döntött:

A Képviselő-testület felhatalmazza a polgármestert az alábbi pályázatok előkészítő munkáinak elvégzésére, valamint az ehhez szükséges szerződések aláírására, a pályázatok benyújtására.
1. A Terület- és Településfejlesztési Operatív Program /TOP/ 2014-2020 keretén belül:
TOP- 3.2.1-15 Önkormányzati épületek energetikai korszerűsítése
TOP- 5.1.2. -15 Helyi foglalkoztatási együttműködések 

Erről értesülnek:
1. Jász-Nagykun-Szolnok Megyei Kormányhivatal 
2. Valamennyi képviselő helyben
3. Műszaki Iroda
4. [bookmark: _GoBack]Pénzügyi és Adóügyi Iroda

Martfű, 2016. július 14. 
Dr. Papp Antal
polgármester

